EkBass/fiwiki-20250220-pages-articles huggingface dataset:
Italialaiset

Italialaiset ovat etninen ryhmä, jotka asuvat pääosin Euroopan eteläosassa sijaitsevalla Apenniinien niemimaalla ja sen pohjoisilla lähialueilla. Italialaisia asuu maailmalla noin 120–140 miljoonaa. Myös suurin osa San Marinon asukkaista (noin 28 000) on etnisesti italialaisia. Luontaisia italialaisvähemmistöjä elää myös Sveitsissä (noin 750 000), Sloveniassa ja Kroatiassa. Merkittävä italialaisvähemmistö elää myös Pohjois-Amerikassa, Brasiliassa, Argentiinassa ja monissa muissa Etelä-Amerikan valtioissa sekä Australiassa (noin 1 000 000). Italialaisten kansalliskieli on italia ja italialaisten keskuudessa katolinen usko elää voimakkaana. Italialaiset polveutuvat pääasiassa Italian niemimaan varhaisista asukkaista, seudulla jo kivikaudella eläneistä latinalaisista ja etruskeista. Sittemmin väestöön on sekoittunut germaanista väestönainesta muun muassa itägoottien vaikutuksesta sekä mahdollisesti Skandinaviasta lähtöisin olevista langobardeista. Muiden kansojen tapaan ajatus yhtenäisestä italialaisesta kansasta on peräisin vasta 1800-luvulta. Ennen tätä Italian alueella sijaitsi useita erilaisia pikkuvaltioita, joissa vallitsivat erilaiset kulttuurit sekä kielten murteet. Vielä nykyäänkin elää tämän johdosta italialaisten keskuudessa voimakas paikallisidentiteetti ja jako varsinkin etelän ja pohjoisen välillä on voimakas. Luokka:Italian etniset ryhmät Luokka:Sveitsin etniset ryhmät Luokka:Slovenian etniset ryhmät Luokka:Indoeurooppalaiset kansat
Pelto-ohdake

Pelto-ohdake (Cirsium arvense) on piikikäs asterikasvi. Se kasvaa noin 120 cm:n pituiseksi. Sen pariliuskaiset lehdet ovat reunoiltaan syvään hampaiset, hampaat ovat piikkimäiset ja piikit jopa 5 mm pitkät. Sen vaaleanpunaiset tai liilat kukinnot ovat kasvin latvassa useina mykeröinä. Kussakin mykerössä on satoja kukkia. Hede- ja emikukat ovat erikseen. Kukat ovat voimakkaasti tuoksuvia ja hyönteispölytteisiä. Perhosista esimerkiksi ohdakeperhonen (Vanessa cardui) munii pelto-ohdakkeen lehdille. Kasvi on yleensä Suomessa muinaistulokas ja uustulokas Pohjois-Suomessa Perämeren rannalla. Pelto-ohdake kukkii Suomessa heinäkuulta syyskuulle. Siemenet ovat 4–5 millimetriä pitkiä ja leviävät tuulen mukana. Siemenet voivat lenninhaivenien (pappus) avulla levitä useiden kilometrien päähän emokasvistaan. Pelto-ohdakkeen tavallisimpia kasvupaikkoja ovat tienreunat, pellot ja niityt mutta se on yleinen myös esimerkiksi meren rannoilla. Pelto-ohdakkeen koossa, lehtien muodossa ja kukintojen koossa esiintyy runsasta muuntelua. Lisäksi pelto-ohdake risteytyy lähisukulaistensa kanssa. Pelto-ohdake lisääntyy voimakkaasti kasvullisesti juurtensa avulla, jotka levittäytyvät usein horisontaalisesti laajalle, mutta myös vertikaalisesti jopa kahden metrin syvyyteen. Pelto-ohdaketta pidetään sen voimakkaan kasvullisen lisääntymisen takia vaikeasti hävitettävänä rikkakasvina. Pelto-ohdake on menestyvä kilpailija, joka sietää hyvin häiriöitä ja leviää esimerkiksi maanmuokkausvälineiden mukana. Pienikin juurenpala riittää uuden kasviyksilön syntymiseen. == Lähteet == == Aiheesta muualla == * Suomen Lajitietokeskus: Pelto-ohdake (Cirsium arvense) * Kasviatlas: Pelto-ohdakkeen levinneisyys Suomessa. * Pinkka, Lajintuntemuksen oppimisympäristö: Pelto-ohdake (Cirsium arvense) * Luontoportti: Pelto-ohdake (Cirsium arvense) * Pohjolan kasvien pauloissa: Cirsium arvense – pelto-ohdake * ITIS: Cirsium arvense * United States Department of Agriculture (USDA): Cirsium arvense * Flora of China: Cirsium arvense * Centre for Agriculture and Biosciences International (CABI): Cirsium arvense (creeping thistle) * Pherobase: Floral volatiles of Cirsium arvense Luokka:Ohdakkeet Luokka:Rikkakasvit
Krivtsy

Krivtsy () on maalaiskunta, sen keskustaajama sekä erillinen kylä Karjalan tasavallan Puudožin piirissä Venäjällä. Taajama sijaitsee Vodlajoen varrella 28 kilometriä Puudožista maanteitse itään. Taajamassa on 814, kylässä 39 ja kunnassa 1 300 asukasta (vuonna 2011)Generalnyi plan, s. 5.. ==Maantiede ja asutus== Krivtsyn kunnan pinta-ala on 1 802,44 neliökilometriä. Se rajoittuu pohjoisessa Pudožin piirin Kubovon ja lännessä Puudožin sekä Krasnoborskin kuntiin, idässä Arkangelin ja etelässä Vologdan alueisiin. Pinta-alasta valtaosa on metsää. Seudulla virtaavat Vodlajoki ja sen sivujoet Koloda ja Somba. Suurimmat järvet ovat Pelusozero, Kolodozero ja Tambitšozero.Generalnyi plan, s. 16–17. Hyötykaivannaisiin kuuluvat hiekka, sora ja turveGeneralnyi plan, s. 22–23.. Keskustaajaman lisäksi kuntaan kuuluvat Priretšnyin asutus sekä Dubovskajan, Jeršovan, Krivtsyn, Ostrovin, Peluzozeron, Pirzakovon, Pogostin, Pjalozeron, Steševskajan, Štšanikovskajan, Tatarskaja Goran, Ust- Rekan ja Zaozerjen kylät. Toiseksi suurin asutuskeskus on vajaan 200 asukkaan Priretšnyi. Jeršovassa, Pelusozerossa, Pjalozerossa, Štšanikovskajassa ja Tatarskaja Gorassa ei ole lainkaan vakituista asutusta. ==Historia== Seudun kylät kuuluivat 1900-luvun alussa Puudožin kihlakunnan Kolodozeron, Kolovon ja Korbozeron volosteihin. Krivtsyn kylänosat ja lähikylät muodostivat Kolovon volostiin kuuluneen kyläkunnan. 1920-luvulla perustettiin Puudožin piiriin kuulunut Krivtsyn kyläneuvosto. Vuonna 1933 sen kahdeksassa asutuksessa oli 800 asukasta, jotka kaikki olivat venäläisiä. Krivtsyn taajama on syntynyt metsätyöläisten asutukseksi toisen maailmansodan jälkeen. ==Liikenne, talous ja palvelut== Krivtsyn kautta kulkee Puudožin ja Kargopolin välinen maantie. Talous perustui aikaisemmin puunhankintaan, jota nykyään harjoittaa vain 60 henkeä työllistävä Krivtsyn puunhankintayritys. Suuri osa työvoimasta työskentelee kunnan ulkopuolella. Keskustaajaman palveluihin kuuluvat koulu, kerhotalo, pieni poliklinikka ja hoitokoti. ==Nähtävyydet== Kunnan alueella on useita historiallisen asutuksen statuksen omaavia kyliä. Rakennusmuistomerkkejä ovat Koldozeron pogostan rakennukset, Kuznetsovskaja- Pogostin, Suman ja Tatarskaja Goran kirkot, Jeršovan, Kostina Goran, Kuznetsovskaja-Mininon, Kuznetsovskaja-Rubtsovon, Ostrov-Levyi Beregin, Pirzakovo-Kukasovon, Pjalozeron ja Štšanikovskajan tsasounat sekä vanhat asuin- ja talousrakennukset. ==Lähteet== * ===Viitteet=== ==Aiheesta muualla== * Krivtsyn kunta Puudožin piirin sivustolla Luokka:Puudožin piirin kunnat Luokka:Puudožin piirin asutut paikat
Ennustus

Ennustus tai ennuste voi tarkoittaa muun muassa seuraavia: * ennustaminen (taikausko) *ennustaminen, tulevaisuutta koskevan väitteen muodostaminen *mielipidetiedustelu, esimerkiksi äänestysten tulosten ennakoimiseksi *prognoosi, lääketieteellinen arvio sairauden tai häiriön etenemisestä tai paranemisesta *hypoteesi, jostain asiasta esitettävä teoria, jonka todenmukaisuutta sitten aletaan tutkia *Ennustus (The Omen), yhdysvaltalais- brittiläinen kauhuelokuva vuodelta 1976.
Kubovo

Kubovo () on maalaiskunta ja sen keskustaajama Karjalan tasavallan Puudožin piirissä Venäjällä. Se sijaitsee Vodlajoen varrella 48 kilometriä Puudožista koilliseen. Taajamassa on 1 200 ja kunnassa 2 200 asukasta (vuonna 2011)Generalnyi plan, s. 4.. ==Maantiede ja asutus== Kubovon kunnan pinta-ala on 1 648,01 neliökilometriä. Se rajoittuu etelässä Puudožin piirin Krivtsyn, lounaassa Puudožin, lännessä Avdejevon ja pohjoisessa Kuganavolokin kuntiin sekä idässä Arkangelin alueeseen. Kunnan läpi virtaa Vodlajoki. Järviä ovat muun muassa Bolšoje Šardozero, Rogozero, Kedozero, Nigozero, Leibuška, Livozero, Salmozero ja Sjargozero.Generalnyi plan, s. 12–13. Hyötykaivannaisiin kuuluvat graniitti, hiekka ja turveGeneralnyi plan, s. 17.. Suunnitteilla on Vargatšnoje-Korbozerskojen luonnonmuistomerkin perustaminenGeneralnyi plan, s. 14.. Keskustaajaman lisäksi kuntaan kuuluvat Kubovskajan ja Vodlan kylät sekä Kubovon uittotyömaan (Kubovski splavutšastok), Vodlan ja Porštan asutukset. Toiseksi suurin asutuskeskus on vajaan 900 asukkaan Vodlan taajama. Porštassa ei ole lainkaan vakituista asutusta. ==Liikenne, talous ja palvelut== Kubovon kautta kulkee Puudožin ja Vodlan välinen maantie. Taajamassa toimii metsäteollisuusyrityksiä ja metsänhoitoalueen konttori. Palveluihin kuuluvat lastentarha, keskikoulu ja lääkintäasema. ==Nähtävyydet== Kunnan alueella sijaitsevat Kumbasan ja Padunin kivikautiset asuinpaikat. Kubovskajalla sekä entisillä Rubtsovon, Salman, Kuznetsovskaja-Konetsin, Kuznetsovskaja-Pogostin ja Kuznetsovskaja-Mininon kylillä on historiallisen asutuksen status. Rakennusmuistomerkkeihin kuuluvat 1800-luvun lopulla rakennettu Kubovskajan kirkko sekä vanhat asuinrakennukset.Generalnyi plan, s. 10–11. ==Lähteet== * ===Viitteet=== ==Aiheesta muualla== * Kubovon kunta Puudožin piirin sivustolla Luokka:Puudožin piirin kunnat Luokka:Puudožin piirin asutut paikat
Hevosenkenkämunuainen

Hevosenkenkämunuainen on synnynnäinen häiriö, jossa munuaiset kasvavat yhteen. Sairaus on saanut nimensä siitä, että yhteen kasvavat munuaiset muistuttavat muodoltaan hevosenkenkää. Hevosenkenkämunuaista esiintyy enemmän miehillä kuin naisilla. Arviolta yhdellä noin 500:sta on hevosenkenkämunuainen. Se pysyy täysin oireettomana 90 prosentilla potilaista. Oireisissa tapauksissa vatsakipu on tyypillisin poikkeavuuden oire. Jos sairaus on oireeton, se ei yleensä vaadi hoitoa. Hevosenkenkämunuainen itsessään ei ole vaarallinen, mutta se kasvattaa erilaisten munuaissairauksien, esimerkiksi joidenkin syöpienHorseshoe Kidney: eMedicine Urology, riskiä. Turnerin oireyhtymästä kärsivistä naisista hevosenkenkämunuainen on arviolta 15 %:lla.Horseshoe kidney and Turner syndrome == Tunnettuja potilaita == *Mel Gibson (s. 1956), näyttelijä ja ohjaaja == Lähteet == Luokka:Synnynnäiset epämuodostumat Luokka:Munuaissairaudet
Kolodojärvi

Kolodojärvi () oli kylähallintoalue Puudožin piirin ja koko Karjalan tasavallan itäisimmässä osassa Arkangelin alueen rajalla Venäjällä. Sen naapurikylähallintoalueina olivat lännessä Kubovo ja Krivtsy. Kylähallintoalueen keskuskylä oli Ust-Reka, joka sijaitsee 75 kilometriä Puudožista itään. Muut kylähallintoalueen kylät olivat Dubovskaja, Eršova, Pielusjärvi, Pirsakovo, Pogost, Priretšnyj, Päljärvi (2 700 asukasta vuonna 1996), Steševskaja ja Stšanikovskaja, Tatarskaja Gora ja Zaozere. Nykyään Kolodojärvi on osa Krivtsyn maalaiskuntaa. ==Lähteet== * Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6 Luokka:Puudožin piiri
Fiji Times

Fiji Times on päivittäin julkaistava fidžiläinen englanninkielinen sanomalehti. Sen julkaisu aloitettiin Levukassa 4. syyskuuta 1869. Se on vanhin fidžiläinen sanomalehti.. Fiji Timesista julkaistaan nykyään myös verkkoversiota. Lehden päätoimittaja on Fred Wesley. Sotilasvallankaappauksen yhteydessä, 5. joulukuuta 2006, Fiji Times ilmoitti lopettavansa julkaisutoimintonsa ennemmin kuin alkavansa uuden hallituksen äänitorveksi. Lehden nykyinen omistaja ja kustantaja on Motibhai Group of Companies -yritys, joka osti lehden vuonna 2010. == Lähteet == == Aiheesta muualla == *Fiji Times Online Luokka:Fidžiläiset sanomalehdet
Vodlajärven kansallispuisto

Vodlajärven kansallispuisto () on laaja luonnonsuojelualue Arkangelin alueella ja Puudožin piirissä Karjalan tasavallassa Venäjällä. Puiston pinta-ala on noin 500 000 hehtaaria (eli 5 000 km2), josta noin kolmasosa on Karjalan tasavallan alueella. Kansallispuiston alueella on yhteensä noin 100 järveä, joista suurimmat ovat Vodlajärvi ja Luusajärvi. Joista mainittakoon Vodlajoki ja Leksa. Puiston alueella on myös kalliopiirroksia. Alueen eläimistä 47 on luokiteltu erityisesti suojeltaviksi. Alueelle voi tehdä retkiä Kuganavolokista, jossa on puiston päätoimisto sekä Kubovosta ja Vodlasta. == Lähteet == * Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6 == Aiheesta muualla == *Vodlozerski natsionalnyi park - Puiston sivut tai (vodlozero.ru) *Natsionalnyi park НVodlozerski (kartravel.ru) Luokka:Karjalan tasavallan luonnonsuojelualueet Luokka:Arkangelin alue Luokka:Venäjän kansallispuistot Luokka:Puudožin piiri
Partituuri

Partituuri (< ) on notaatio, joka sisältää moniäänisen sävellyksen kaikki soitin- ja lauluosuudet. Partituurissa on kokoonpanon kaikkien stemmojen sisältö. Nykyisen tavan mukaan eri äänet eli stemmat merkitään määräjärjestyksessä päällekkäisille viivastoille ja yhdistetään yhteisin tahtiviivoin siten, että ne ovat luettavissa yhtäaikaisesti. Partituuri on siis sekä säveltäjän lopputulos että kapellimestarin lähtökohta. Myös pienempien yhtyeiden yhdistelmänuottia kutsutaan partituuriksi. Partituureissa monen puhaltimen (esimerkiksi klarinetti, käyrätorvi, trumpetti, tuuba) kirjoitetut ja todellisuudessa soivat säveltasot poikkeavat toisistaan, sillä ne ovat transponoivia soittimia. Yhdysvalloissa ym. transponoitu partituuri on yleisempi; Suomessa transponoimaton. Toisaalta useissa uudemmissa partituureissa kuitenkin näidenkin soitinten stemmat on kirjoitettu soivalle korkeudelle. Stemmojen järjestys partituurissa ylhäältä alas on tavallisimmin seuraava: * pikkolohuilu * huilu * oboe * englannintorvi * klarinetti * bassoklarinetti * fagotti * kontrafagotti * käyrätorvi * trumpetti * pasuuna * tuuba * patarummut * lyömäsoittimet * harppu * piano * soolo-osuudet * kuorostemmat järjestyksessä sopraano, altto, tenori, basso * viulu * alttoviulu * sello * kontrabasso == Lähteet == Luokka:Musiikin teoria Luokka:Musiikkitermit
Pensasaro

Pensasaro on aluetta, missä kasvaa kuivuutta kestäviä ruohoja ja pensaita tasaisena mattona tiheällä peitteelläUusi iso Atlas, Sven Lidman, luova johtaja Sten Pettersson. Gummerus kustannus Oy Jyväskylä Helsinki 1997, painettu Ruotsissa 1997. ISBN 951-20-4030-1 Luku "Autiomaat" s. 64–65. Esimerkiksi chaparral on aron ja aavikon välimaastoa, aluetta, jolla kasvaa pensaita, kaktuksia ja muuta kuivaa sietävää kasvillisuutta tiheänä mattona. Varsinkin kuivilla pensasaroilla pensaskasvillisuus on aukkoista. Sademäärä on 260–510 mm tai vähemmän. Pensasaro on suuressa aavikoitumisvaarassa. Tunnetuin pensasaroalue lienee Sahelin alue Afrikassa. Pensasaroa on myös Australiassa. == Kasvillisuus == Kasvillisuus on ruohoa ja harmaanvihreitä pensaita. Pensasaroa on Yhdysvalloissa esimerkiksi Utahissa, Idahossa ja Nevadassa. Columbia-joen keskialtaassa sademäärä on alle 175 mm. Talvet ovat kosteita, tuulisia, kylmiä ja lumisia, kesät kuivia ja kuumia. Jos sademäärä on Columbia-joen alueella yli 260 mm, kasvaa ruohoa ja alue soveltuu viljelyyn. Wyomingin altaassa vuoristossa, missä on pensasaroa, on keskilämpötila 4–11 °C ja kasvukausi 100–140 päivää, sekä 130–360 mm sadetta melko tasaisesti ympäri vuoden paitsi kesällä, jolloin on kuivaa. Yhdysvaltain pensasaroilla kasvaa esimerkiksi vihreänharmaita marunalajeja ja näitä muistuttavia jänönharjoja (Chrysothamnus). Yhdysvalloissa kuivaa pensasaroa sanotaankin maruna-aroksi tai hiekkamaruna-alueeksi. Tällaisella alueella pensaiden välissä ei kasva kosteammista alueista poiketen minkäänlaista ruohoa. Lyhytheinäinen ruohoaro muuttuu asteittain pensasaroksi, ruohon seassa alkaa kasvaa pensaita yhä enemmän siirryttäessä kuivemmille alueille. Toisaalta pensasaron harvetessa puoliaavikoksi pensaiden väliin alkaa kuivemmille alueille ilmestyä kasvavia laikkuja, kunnes pensaat kasvavat erillisinä laikkuina ja lopulta yksittäin. Silloin ollaan jo puoliaavikolla. Suuri osa pensasaroa on muutettu pelloksi. Pensasaroalueelle tehdyt pellot uhkaavat väärin viljeltynä aavikoitua. Amerikan pensasaroilla on esimerkiksi antilooppeja, kojootteja, pöllöjä, haukkoja, villikissoja, villisikoja ja valkohäntäjäniksiä. == Katso myös == * Džungaria * macchia * garigue == Lähteet == == Aiheesta muualla == * Luokka:Arot
Puoliaavikko

Puoliaavikko on alue, joka on hieman kosteampi kuin aavikko. Kuitenkin puoliaavikolla kasvillisuus on hyvin harvaa. Aavikoksi alue määritellään yleensä vuotuisen sademäärän alittaessa 250 mm ja puoliaavikon sademäärä on hieman enemmän. Puoliaavikko on alue, jossa autiolla alueella on kasvillisuusläikkiä. Enimmäkseen autiolla maalla kasvaa ruohoa, piikkipensaita, muita pensaita, mehikasveja tai muuta kuivuutta sietävää kasvillisuutta. Tyypillinen puoliaavikon kasvi on tamariskipensas. Puoliaavikolla kasvaa usein myös suolaa sietävää kasvillisuutta, esimerkiksi marunaa. Puoliaavikkoa on laajalti esimerkiksi Gobissa, Mongoliassa ja Yhdysvaltain etelä- ja lounaisosissa muun muassa Phoenixin ja Tusconin seuduilla Arizonassa. Yhdysvaltain eteläosien puoliaavikolla kasvaa vastoin yleistä mielikuvaa melko runsaasti puita niillä alueilla joilla on ylimääräistä vettä, muun muassa akaasiaa ja pensasmaisia meskitejä. Yhdysvaltain eteläosien puoliaavikko tuottaa biomassaa 100-500 kg/ha/v ja on arka ylilaiduntamiselle. Puoliaavikolla on liian kuivaa yhtenäiselle kasvillisuudelle. Lauhkella alueella on kuuma kesä ja kylmä talvi. Puoliaavikolla kasvaa esimerkiksi dyynien laella pensaita. Sadetta on vähemmän kuin arolla. Eräs määritelmä puoliaavikolle on 200-300 mm:n sademäärä. Sademäärä Azerbaižanin puoliaavikolla Gobustanissa 150-200 mm, Libyassa 160-300 mm ja itäisellä Snake River-joen tasangolla Yhdysvalloissa 221 mm. == Pensasaavikko == Pensasaavikko (tai kuiva pensasto) on aavikkoa, ei aroa, sademäärä voi olla alle 100 mm. Yksittäisiä kasveja kasvaa siellä täällä. Se voi olla erittäin kuivaa. Suurin osa Saharasta luokitellaan pensasaavikoksi, mutta Saharassa on laajoja kasvittomia, äärimmäisen kuivia alueita. ==Lähteet== Luokka:Aavikot
Privolnoje

Privolnoje () on kylä Lounais-Venäjällä Krasnogvardeiskin piirissä Stavropolin aluepiirissä. Kylässä noin 3500 asukasta. Privolnoje on tunnettu etenkin neuvostoliittolaispoliitikon ja Neuvostoliiton viimeisen valtionpäämiehen, Mihail Gorbatšovin synnyinkaupunkina. Luokka:Stavropolin aluepiirin kaupungit
Subaru

Subaru on japanilainen autonvalmistaja. Subarun kaikissa nykyisissä automalleissa (yhteistyössä Toyotan kanssa tehtyä Subaru BRZ -mallia lukuun ottamatta) on jatkuva neliveto. Subaru on yksi harvoista automerkeistä, jonka henkilöautomalleissa käytetään bokserimoottoria. Subaru kuuluu japanilaiseen Fuji Heavy Industries -konserniin, joka valmistaa henkilöautojen lisäksi muun muassa junia, linja-autoja, lentokoneita ja avaruusaluksia. Yrityksen nimi viittaa Seulasten tähtijoukkoon. Subarun logossa on kuitenkin vain kuusi tähteä, jotka eivät kuvaa Seulasia, vaan kuutta yritystä, joiden fuusiosta Subaru syntyi. ==Ralli== Subaru Tecnica Internationalin (STI) perustaja Noriyuki Koseki aloitti pyrkimykset moottoriurheiluun Subaru RX ja RX Turbo -autoilla 1980-luvulla, joita hän myös ajoi. 1990-luvulla Subaru Legacy -mallin ja Prodriven mukaan tulon myötä Subaru saavutti menestystä A-ryhmässä. Talli voitti ensimmäisen kerran Uuden-Seelannin rallissa vuonna 1993, jonka jälkeen esiteltiin Legacyn seuraaja Impreza 555, jolla Colin McRae tuli tunnetuksi. Subaru on voittanut rallin MM-sarjan (WRC) valmistajien mestaruuden kolme kertaa peräkkäin (1995, 1996 ja 1997) ja on sijoittunut kaksi kertaa toiseksi (1994, 1999). Subaru lopetti WRC:n vuonna 2008 taloudellisten vaikeuksien takia. Talli on kilpaillut valmistajien mestaruudesta PWRC-sarjassa, jossa on samat "rajoitukset" kuin N-ryhmässä mutta samat kilpailut kuin rallin pääsarjassa. Subarun ajajina ovat toimineet Toshiriro Arai ja Patrik Flodin, ja Monster Energy WRT:ssä Subarun ajajana toimi myös Ken Block. 2020-luvulla Subaru on kilpaillut amerikkalaisessa ARA- sarjassa. ==Subarun nykyiset automallit== * Ascent * Baja * BRZ * Tribeca * Forester * Impreza * Impreza WRX * Justy * Legacy/Liberty * Levorg * Outback * Pleo * R1 * R2 * Sambar * XV/Crosstrek == Aikaisemmat mallit == *360 *FF-1 Star *FF-1 G *1400 DL/GL *1600 Leone *1800 *Alcyone (myös XT, XT6 ja Vortex) *Alcyone SVX (myös SVX) *BRAT *Domingo *Leone *Libero *GL/DL/Loyale *Rex *Vivio *Traviq *Trezia == Lähteet == ==Aiheesta muualla== * Subaru Global * Subaru Suomi * PWRC englanninkielisessä wikissä * Subarun moottoriurheilun sivut * Luokka:Seulonnan keskeiset artikkelit
American Life

American Life on yhdysvaltalaisen poplaulajan Madonnan yhdeksäs studioalbumi. Se julkaistiin 22. huhtikuuta 2003. Sen tuottajina olivat Madonna, Mirwais Ahmadzaï ja Mark "Spike" Stent. Albumi myi ensimmäisellä viikollaan 241 000 kappaletta. Albumi myi Yhdysvalloissa 675 000 kappaletta ja maailmanlaajuisesti 4 miljoonaa kappaletta. == Taustaa == Albumi herätti kohua, sillä sitä promotoidessaan Madonna kritisoi Irakin sotaa ja Yhdysvaltain presidenttiä George W. Bushia. American Life -singlen musiikkivideolla Madonna heittää Bushin syliin kranaatin. Madonna kuitenkin kielsi videon esittämisen televisiossa vedoten siihen, että halusi kunnioittaa Irakissa sotivien uhrauksia. == Singlet == Albumin ensimmäinen single oli Kuolema saa odottaa -elokuvan tunnuskappale Die Another Day. Seuraavaksi singlenä julkaistiin American Life ja kolmantena Hollywood. Madonna esitti Hollywoodin MTV Video Music Awards -gaalassa syksyllä 2003 ja herätti kohua suutelemalla lavalla Britney Spearsia ja Christina Aguileraa. Albumilta julkaistiin Yhdysvalloissa promosingle Nobody Knows Me. Viimeiset singlet olivat Nothing Fails ja Love Profusion, jotka julkaistiin talvella 2003. == Menestys == Albumi jäi Madonnan muuhun tuotantoon verrattuna myynnilliseksi pettymykseksi etenkin Yhdysvalloissa. Maailmanlaajuisesti sitä myytiin noin neljä ja puoli miljoonaa kappaletta, vähemmän kuin yhtäkään toista Madonnan levyä. American Lifesta julkaistiin myöhemmin special edition -versio, joka ei sisältänyt uutta materiaalia. Kriitikot ottivat teoksen vastaan ristiriitaisesti. == Kappaleet == # American Life (4:58) # Hollywood (4:24) # I'm So Stupid (4:09) # Love Profusion (3:38) # Nobody Knows Me (4:39) # Nothing Fails (4:49) # Intervention (4:54) # X-Static Process (3:50) # Mother And Father (4:33) # Die Another Day (4:38) # Easy Ride (5:07) Informaţii Other albums „Die Another Day” * julkaistu: Lokakuu 2002 * United World Chart http://www.mediatraffic.de/previous.htm United World Chart \- 1 * (Euro 200) http://www.euro200.eu/ Euro 200 \- 3 I'm Going to Tell You a Secret (Livealbumin) „American Life” * julkaistu: Maaliskuussa 2003 * United World Chart - * (Euro 200) - Remixed & Revisited (remix-EP-levy) / I'm Going to Tell You a Secret (Livealbumin) „Hollywood” * julkaistu: Heinäkuussa 2003 * United World Chart - 3 * (Euro 200) - Remixed & Revisited (remix-EP-levy) / I'm Going to Tell You a Secret (Livealbumin) „Nothing Fails” * julkaistu: 21. marraskuuta 2003 * United World Chart - * (Euro 200) - Remixed & Revisited (remix-EP-levy) „Love Profusion” * julkaistu: 8. joulukuuta 2004 * United World Chart - 24 * (Euro 200) - 41 Remixed & Revisited (remix-EP-levy) ==Lähteet== Luokka: Madonnan albumit Luokka: Vuoden 2003 albumit luokka: Irakin sota
David O. Selznick

David O. Selznick (10. toukokuuta 1902 Pittsburgh, Pennsylvania – 22. kesäkuuta 1965 Hollywood) oli yksi Hollywoodin kultakauden merkittävimmistä tuottajista. Hän syntyi juutalaiseen perheeseen. Hänen isänsä oli mykänfilmin parissä toiminut Lewis J. Selznick ja äitinsä Florence A. (Sachs) Selznick. Selznickin tuottamista elokuvista tunnetuin on kahdeksalla Oscarilla palkittu Tuulen viemää (1939). Selzinick halusi, että hänet muistettaisiin muistakin töistään, erityisesti toisen vaimonsa Jennifer Jonesin tähdittämästä Kaksintaistelu auringossa -elokuvasta, jonka Selznick tuotti ja käsikirjoitti. Toisin kävi: kun Selznick kuoli, muistokirjoituksissa häntä ylistettiin nimenomaan Tuulen viemän luojana. Varttuessaan tuottajana Selznickin varhemmin herkkä taiteellinen visio kapeni ja hänestä tuli tyly ja epähuomaavainen. Kirk Douglas piirtää hänestä satiirisen kuvan elokuvassa Särkyneiden haaveiden kaupunki. == Aiheesta muualla == * Luokka:Yhdysvaltalaiset elokuvatuottajat Luokka:Hollywood Walk of Fame Luokka:Vuonna 1902 syntyneet Luokka:Vuonna 1965 kuolleet Luokka:Seulonnan keskeiset artikkelit
Music (Madonnan albumi)

Music on yhdysvaltalaisen poplaulaja Madonnan kahdeksas studioalbumi. Se julkaistiin 18. syyskuuta vuonna 2000 ja sen tuottivat Madonna, Mirwais Ahmadzaï, William Orbit, Guy Sigsworth sekä Mark "Spike" Stent. Albumin ensimmäinen singlejulkaisu oli nimikappale Music elokuussa 2000 ja siitä tuli Madonnan ensimmäinen listaykköshitti Yhdysvalloissa sitten vuoden 1994 Take A Bow -kappaleen. Seuraava single albumilta oli Don't Tell Me, joka julkaistiin Euroopassa marraskuussa 2000 ja Yhdysvalloissa tammikuussa 2001. Kolmas single oli What It Feels Like for a Girl, jonka espanjankielistä versiota Lo Que Siente la Mujer käytettiin promo-singlenä ainoastaan Euroopassa. Promo- singleinä julkaistiin myös kappaleet Amazing ja Impressive Instant. Albumin viimeinen American Pie on Madonnan versio Don McLeanin vuonna 1971 julkaisemasta samannimisestä hitistä. Kappale julkaistiin jo The Next Best Thing-elokuvan soundtrackilla helmikuussa 2000. Music-albumia myytiin Yhdysvalloissa 2 923 000 kappaletta ja maailmanlaajuisesti 11 miljoonaa kappaletta. ==Kappaleet == #Music (3:44) #Impressive Instant (3:37) #Runaway Lover (4:47) #I Deserve It (4:23) #Amazing (3:43) #Nobody's Perfect (4:58) #Don’t Tell Me (4:39) #What It Feels Like For A Girl (4:43) #Paradise (Not For Me) (6:33) #Gone (3:25) #American Pie (4:32) Kappale "American Pie" julkaistiin vain Pohjois-Amerikan ulkopuolella myydyissä albumeissa. Japanissa ja Australiassa albumilla on kahdentenatoista kappaleena Cyber-Raga. Kappale Paradise on myös Mirwais Ahmadzaïn levyllä. Tiedot Muut albumit ”Music” * julkaistu: Elokuu 2000 * United World Chart - 1 * (Euro 200) - 1 GHV2 (Kokoelmalevyn) / I'm Going to Tell You a Secret (Livealbumin) The Confessions Tour (Livealbumin) ”Don’t Tell Me” * julkaistu: marraskuussa 2000 * United World Chart - * (Euro 200) - GHV2 (Kokoelmalevyn) ”What It Feels Like for a Girl” * julkaistu: 17. huhtikuuta 2001 * United World Chart - * (Euro 200) - 8 GHV2 (Kokoelmalevyn) Luokka:Vuoden 2000 albumit Luokka:Madonnan albumit
Zakopane

Zakopane on kaupunki Tatran piirikunnassa Vähä-Puolan voivodikunnassa eteläisessä Puolassa rajoittuen Slovakian rajaan. Zakopanen pinta-ala on 84,26 km2 ja siellä on 27 424 asukasta (2016). Tatravuoriston juurella sijaitseva Zakopane perustettiin vuonna 1578. Kaupunkioikeudet se sai vuonna 1933. Zakopane tunnetaan erityisesti talviurheilukeskuksena. Zakopane on Puolan merkittävin talvimatkailu- ja retkeilykeskus. Kaupungissa on runsaasti pieniä ja suuria hotelleja ja majoitusliikkeitä. Yksityismajoitus on yleistä. ==Kasprowy Wierch== Kasprowy Wierch (korkeus 1 987 metriä) on Zakopanessa sijaitseva vuori, jonne pääsee kaupungista köysiradalla. Vuorelta voi aloittaa patikoinnin valmiita polkuja pitkin toisille huipuille tai alas laaksoon. ==Talviurheilu== Zakopane kuuluu mäkihypyn vuosittaisten maailmancupin osakilpailuiden pitopaikkoihin. Se on ollut myös kolmesti isäntänä hiihdon maailmanmestaruuskilpailuille: vuosina 1929, 1939 ja 1962. Se on isännöinyt myös talviuniversiadit vuosina 1993 ja 2001. ==Lähteet== ==Aiheesta muualla== * Lumipallo.fi: Zakopane – Puolan merkittävin hiihtokylä * Kaupungin verkkosivusto * Zakopane Puolan talviurheiluparatiisi, Helsingin Sanomat, 11.02.1934, nro 40, s. 29, Kansalliskirjaston digitaaliset aineistot *
Enola Gay

Enola Gay on Yhdysvaltain armeijan ilmavoimien B-29 Superfortress -pommikone, joka pudotti 6. elokuuta 1945 atomipommi "Little Boyn" Hiroshimaan. Nykyisin kone on entisöitynä esillä Yhdysvaltain Kansallisessa ilmailu- ja avaruusmuseossa. Enola Gay sai nimensä sen lentäjän eversti Paul Tibbetsin äidin mukaan. Ennen elokuuta 1945 konetta oli kutsuttu pelkästään numerolla 82. Ennen Hiroshiman lentoa oli kone #82 vielä täysin nimeämätön. Se toimi kapteeni Robert A. Lewis'in komennossa. Koneella lennettiin Pumpkin- eli Kurpitsa-pommitehtäviä kahdesti: Kōbeen sekä Kōriyamaan. == Enola Gayn miehistö == Koneeseen kuului kaikkiaan 12 miehistön jäsentä erityispommihyökkäyksessä nro 13: * Ev. Paul W. Tibbets – koneen päällikkö * Kapt. Robert "Bob" A. Lewis – apuohjaaja * Maj. Thomas "Tom" W. Ferebee – pommittaja * Kapt. Theodore "Ted", "Dutch", J. Van Kirk – suunnistaja * Ltn. Jacob "Jake" Beser - ELSO-upseeri, elektroninen tutkahäirintä (vastatoimet) * Kom.kapt. William S. "Deak" Parsons – aseupseeri (Parsons oli laivastosta, ei ilmavoimista) * Vänr/alil. Morris R. Jeppson – aseistajan apulainen, pommin virtapiirien tarkkailija (amer. sot.arvo: 2nd Lieutenant) * Kers. Joe S. Stiborik – tutka * Kers. George R. "Bob" Caron – taka-ampuja (Enola Gayn ainoat puolustusaseet olivat 2 × 12,7 mm Browning-kk:t) * Kers. Robert R. Shumard – apumekaanikko * Stm. Richard Nelson – radisti (oli tuolloin vain 19-vuotias) * Tekn. kers. Wyatt E. "Dooz" Duzenbury – lentomekaanikko ===Pumpkin eli Kurpitsa-pommitustehtäviin liittyvä miehistö=== * Koneen päällikkönä toimi kapt. Robert A. "Bob" Lewis * apuohjaaja: (co-pilot) Richard McNamara * suunnistaja: Harold Rider * pommittaja: Stewart Williams == Lähteet == === Viitteet === Luokka:Yhdysvaltain ilmavoimat Luokka:Hiroshiman ja Nagasakin pommitukset Luokka:Yksittäiset lentokoneet Luokka:Seulonnan keskeiset artikkelit Luokka:Yhdysvaltalaiset pommikoneet Luokka:1940-luvun pommikoneet
K-Melia

K-Melia on kinshasankongolainen rapyhtye. Se perustettiin Kinshasassa vuonna 1993. Yhtyeen single Na n'ko on päässyt myös kokoelmalevylle The Rough Guide to African Rap. == Diskografia == === Singlet === *Yo! Bazotinda yo (1996) *HI HO HA (1998) *Na n'ko (2003) === Albumit === *K-Melia Mokonzi (2004) == Aiheesta muualla == *Viralliset kotisivut Luokka:Kinshasankongolaiset yhtyeet Luokka:Hip hop -yhtyeet
Tata Pound

Tata Pound on malilainen rapyhtye. Se perustettiin Bamakossa vuonna 1995. Sana "tata" tulee Sikasson kaupunkia aikoinaan suojanneen muurin nimestä. "Pound" tulee englannin kielen puntaa tarkoittavasta sanasta. == Jäsenet == *Adama Mamadou ("Djo Dama") *Sidy Soumaoro ("Ramses") *Mahamadou Dicko ("One Dixon") == Diskografia == *Rien ne vas plus (2000) *Ni Allah sona ma (2001) == Aiheesta muualla == *Tata Poundin historia Luokka:Malilaiset yhtyeet
Tammisunnuntai

Tammisunnuntaita vietetään vuosittain tammikuun viimeisenä sunnuntaina Suomen sisällissodan alkamisen muistoksi. Alun perin nimityksellä on tarkoitettu sunnuntaita 27. tammikuuta 1918, jolloin sodan on katsottu alkaneen. Eteläpohjalaisten suojeluskuntien oli määrä alkaa riisua venäläistä sotaväkeä aseista Etelä-Pohjanmaalla maanantain 28. tammikuuta 1918 vastaisena yönä kello 3. Saman päivän aamuna punakaartit ottivat vallan eteläisen Suomen kaupungeissa. Laihialla miehet kuitenkin aloittivat venäläisen Hulmin varuskunnan aseistariisunnan jo sunnuntai-iltana 27. tammikuuta. Paikalla on Hulmin taistelu‎n muistoksi pystytetty muistomerkki, jossa on myös aseistariisunnan aikana kuolleiden laihialaismiesten nimet. Aseistariisunnan alkuna on pidetty myös 23. tammikuuta 1918, jolloin Karjalassa ryhdyttiin riisumaan venäläisiä sotilaita aseista pienemmässä mittakaavassa. Taustalla oli tilanne, että Venäjän kansankomissaarien neuvosto oli tunnustanut Suomen itsenäisyyden, mutta Venäjän joukkoja oli yhä Suomessa senaatin pyynnöstä huolimatta. Tällöin Mannerheim otti aloitteen käsiinsä ja ryhtyi upseeriensa kanssa laatimaan suunnitelmaa Pohjanmaan venäläisten varuskuntien aseista riisumiseksi. Vuonna 2017 tapauksesta tehtiin dokumenttielokuva Tammisunnuntai 1918, joka kuului viralliseen Suomi 100 -ohjelmaan. Se sai ensiesityksensä 17. marraskuuta 2017 Filmiä ja valoa -festivaalilla. Valkoisten perinnejärjestöt ovat vaalineet tammisunnuntain muistoa järjestämällä juhlia lähes joka vuosi koko Suomen itsenäisyyden ajan muutamaa sotien jälkeistä vuotta lukuun ottamatta. Erityisesti Pohjanmaalla juhlapäivä on voimissaan. Venäläisten aseistariisuntaa Pohjanmaalla johtanut valkoisten ylipäällikkö C. G. E. Mannerheim kuoli myös sattumalta tammisunnuntaina vuonna 1951.Mannerheim- ristin ritarien säätiö Viitattu 9.3.2015. ==Lähteet== ==Aiheesta muualla== *Pohjanmaan Maanpuolustuskilta - Tammisunnuntai Luokka:Suomalaiset juhlapäivät Luokka:Suomen politiikka 1910-luvulla Luokka:Suomen sisällissota
Hard Blasters

Hard Blasters on tansanialainen rap-yhtye. Se perustettiin Dar Es Salaamissa vuonna 1989. == Diskografia == *Mambo ya mgini (1994) *Blast Nuff (1997) *Funga kazi (2000) == Jäsenet == *Terry Msiaga ("Fanani") *William Shundi ("Crazy One") *Joseph Haule ("Nigga J") Luokka:Tansanialaiset yhtyeet
Abrantes

Abrantes on noin 40 000 asukkaanDB City -nettitietokanta kaupunki Keski- Portugalissa. Se perustettiin 300-luvulla eaa., jolloin keltit asuttivat aluetta. Kaupungissa on runsaasti jäänteitä roomalaiskaudelta. Erityisesti Abrantesin linna (Fortaleza de Abrantes) osoittaa paikan olleen roomalaisille keskeinen. Abrantesista tuli kaupunki 14. kesäkuuta 1916.CM-Abrantes Abrantesin alue on vuoristojen, metsien ja jokien värittämää. Elokuussa 2012 Abrantesissa raivosi laaja metsäpalo, ja 600 henkeä evakuioitiin turvaan. Palo vaati ainakin yhden palomiehen hengen.Helsingin Sanomat 25.8.2012 ==Lähteet== ==Aiheesta muualla== Luokka:Portugalin kaupungit Luokka:Região Centro
Tomasi Puapua

Tomasi Puapua (s. 1938) on tuvalulainen poliitikko. Hän seurasi Toaripi Lautia maansa pääministerinä vuonna 1981 ja vuonna 1989 häntä seurasi Bikenibeu Paeniu. Vuosina 1998–2003 Puapua työskenteli Tuvalun kenraalikuvernöörinä. Luokka:Tuvalun pääministerit Luokka:Tuvalun kenraalikuvernöörit Luokka:Vuonna 1938 syntyneet Luokka:Elävät henkilöt
Passepartout

Passepartout (), aukkopahvi, kehyskartonki, kehyspahvi tai paspatuuri on pahvinen suojakehys, joka eristää taideteoksen pinnan sitä peittävästä lasilevystä. Pahvin keskelle on leikattu aukko, josta taideteos näkyy. Passepartout-kehyksiä käytetään tavallisimmin kehystettäessä grafiikan vedoksia. Luokka:Taidegrafiikka
Mario Ntimane

Mario Ntimane (s. 1950 Manhica) on mosambikilainen marrabentamuusikko. Hän aloitti kitaransoiton 17-vuotiaana. Vuonna 1971 Ntimane muutti Etelä- Afrikkaan, jossa hän myös julkaisi ensimmäisen albuminsa, Xissiwanan. Ntimane palasi Mosambikiin vuonna 1992. Ntimanen kappale Tchela Kuwomile on julkaistu kokoelmalevyllä The Rough Guide to Marrabenta Mozambique. == Aiheesta muualla == *É preciso lutar para alcançar sucesso, jornaldomingo.co.mz 26.5.2013 (portugaliksi) Luokka:Mosambikilaiset muusikot
Reseptori

Reseptori tarkoittaa yleisesti vastaanottavaa kohtaa tai elintä. Reseptori voi esimerkiksi olla: * Reseptori (fysiologia) on anatomiassa ja fysiologiassa aistinelinten soluja tai solunosia, jotka välittävät keskushermostoon informaatiota ärsykkeistä * Reseptori (biokemia) on biokemiassa ja farmakologiassa hermoston välittäjäaineita, hormoneita, lääkeaineita ja muita aineita vastaanottava proteiinimolekyyli * Reseptori (immunologia) on immunologiassa immunosyytin (immuunijärjestelmän solun) pinnalla oleva molekyyli, joka sitoo ligandinsa. Esimerkiksi B-lymfosyytti sitoo reseptoriinsa antigeenin ja T-lymfosyytti sitoo reseptoriinsa kudosyhteensopivuustekijään sitoutuneen antigeenin. *
Iiro

Iiro on suomalainen miehen nimi. Vuoden 2019 loppuun mennessä nimi Iiro on annettu Suomessa hieman yli 4 000 henkilölle, joista noin puolet on syntynyt 1980- ja 1990-luvuilla. Iiron nimipäivä on 19. joulukuuta. Iiro on länsisuomalainen muunnos nimestä Iisak. == Tunnettuja Iiroja == *Iiro Aalto (s. 1977), jalkapalloilija *Iiro Haimi (s. 1988), pesäpalloilija *Iiro Harjula (s. 1987), urheilutoimittaja ja -tuottaja *Iiro O. Hartimo (s. 1943), tietotekniikan professori *Iiro Hämäläinen (s. 1986), pesäpalloilija *Iiro Itämies (s. 1972), jääkiekkomaalivahti *Iiro Jussila (s. 1977), taloustieteilijä ja portfolioyrittäjä *Iiro Järvi (s. 1965), jääkiekkoilija *Iiro Järvinen (s. 1996), jalkapalloilija *Iiro Kaikko (1902–1972), ekonomi, kamreeri, lausuja ja puhetaidon opettaja *Iiro Kajanto (1925–1997), antiikin tutkija ja filologi *Iiro Karppinen (s. 2003), jääkiekkoilija *Iiro Kuosa (s. 1991), pesäpalloilija *Iiro Küttner (s. 1966), elokuvakäsikirjoittaja ja professori *Iiro Luoto (s. 1984), amerikkalaisen jalkapallon pelaaja *Iiro Nokkala (s. 1997), pesäpalloilija *Iiro Nurminen (s. 1990), salibandyn pelaaja *Iiro Ollila (s. 1971), säveltäjä, muusikko, improvisoija ja äänisuunnittelija *Iiro Pakarinen (s. 1991), jääkiekkoilija ja olympiavoittaja *Iiro Panula (s. 1990), näyttelijä *Iiro Parviainen, salibandyvalmentaja *Iiro Rantala (s. 1970), jazzpianisti ja säveltäjä *Iiro Seppänen (s. 1975), taikuri ja elokuvatuottaja *Iiro Sopanen (s. 1989), jääkiekkoilija *Iiro Tarkki (s. 1985), jääkiekkomaalivahti *Iiro Tenngren (s. 1979), koripalloilija *Iiro Uusitalo, tietoturva-alan asiantuntija *Iiro Vanha (s. 1994), jalkapalloilija *Iiro Vehmanen (s. 1989), jääkiekkoilija ja valmentaja *Iiro Viinanen (s. 1944), Kokoomuksen kansanedustaja, ministeri ja yritysjohtaja *Iiro Åman (s. 1987), pesäpalloilija == Kuvitteellisia Iiroja == * Hakkri Iiro, Hj. Nortamon hahmo teoksessa Mnää ja Tasala Vilkk ja Hakkri Iiro * Iiro Vainio, tv-sarjassa Salatut elämät ==Muita Iiroja== * Pallo-Iirot, raumalainen jalkapalloseura ==Lähteet== Luokka:Etunimet
Iisakki

Iisakki on suomalaisen miehen etunimi. Iisakin nimipäivä on 19. joulukuuta. Vuoden 2019 loppuun mennessä nimi Iisakki on annettu 11 195 henkilölle. Nimi Iisakki tai Iisak on suomalainen muoto heprealaisesta nimestä Jitzhak (חָק), joka merkitsee "hän nauraa". Raamatussa Iisak on yksi Israelin patriarkoista, Abrahamin poika, Eesaun ja Jaakobin isä. Nimen eri muotoja eri kielissä ovat myös englantilainen Isaac, saksalainen Isaak ja ruotsalainen Isak. Samaa alkuperää ovat myös suomalaiset nimet Iikka ja Iiro. ==Tunnettuja Iisakkeja== * Iisakki Arvo (1856–1915), maanviljelijä ja valtiopäivämies * Iisakki Hannuksela (1827–1889), maanviljelijä ja valtiopäivämies * Iisakki Hoikka (1840–1917), valtiopäivämies ja Suomalaisen puolueen kansanedustaja * Iisakki Holmi (1819–1867), maanviljelijä ja valtiopäivämies * Iisakki Järvenpää (1859–1929), puukkoseppä * Iisakki Järvinen (1896–1955), kenraaliluutnantti, merivoimien komentaja 1946–1952 * Iisakki Kaivola (s. 1996), jääpalloilija * Iisakki Laati (1892–1971), päätoimittaja, järjestömies ja toimistopäällikkö * Iisakki Lattu (1857–1932), Suomen Kansallisteatterin näyttelijä * Iisakki Liimatainen (1818–1868), maanviljelijä ja valtiopäivämies * Iisakki Mannismäki (1889–1956), jääkärimajuri * Iisakki Myllymäki, Hiskin Iikkoo, harmonikansoittaja * Iisakki Mylläri (1894–1967), vapaapainija * Iisakki Nikkola (1887–1959), maanviljelijä ja herastuomari, IKL:n ja myöhemmin Kokoomuksen kansanedustaja * Iisakki Ratilainen (s. 1986), uimari * Iisakki Saha (1865–1924), kultaseppä, Suomalaisen puolueen kansanedustaja * Iisakki Turunen (1881–1963), maanviljelijä ja unissasaarnaaja * Iisakki Vahe (1860–1929), Suomalaisen puolueen kansanedustaja * Iisakki Valavaara (1871–1953), konttoripäällikkö ja SDP:n kansanedustaja * Iisakki Wirtanen (1866–1918), Suomen sisällissodan aikana surmattu kirkkoherra ==Kuvitteellisia Iisakkeja== * Iisakki Nieminen, Lauri Viidan Moreenin päähenkilö * Iisakki Torkkeli, hahmo Pekko Aikamiespoika -elokuvista * Iisakki Vähäpuheinen, Pentti Haanpään novellin hahmo (1953); nimitystä käytetään hiljaisista ihmisistä * Iisakki, hahmo elokuvasta Joulutarina ==Nimen muita merkityksiä== * Ammatti- instituutti Iisakki, Hämeenkyrössä ja Parkanossa toimiva ammatti-instituutti * Ravintola Iisakki, ravintola Iissä ==Lähteet== Luokka:Etunimet
Jorge Campos

Jorge Campos Navarrete (s. 15. lokakuuta 1966 Acapulco, Meksiko) on meksikolainen pelaajauransa lopettanut jalkapalloilija, joka oli huipputason pelaaja sekä maalivahtina että kenttäpelaajana. Hän oli lyhyt maalivahti, vain noin 168 cm pitkä. Lisäksi suuri yleisö saattaa muistaa hänet kirjavista peliasuista. Camposille tyypillistä oli, että hän saattoi kesken ottelun vaihtaa maalivahdista hyökkääjäksi. Meksikon pääsarjassa hän pelasi UNAM Pumasissa, CF Atlantessa, Cruz Azulissa, UNAL Tigresissä ja Pueblassa. Yhdysvalloissa hän pelasi Los Angeles Galaxyssä ja Chicago Firessä. Kaudella 1989–90 hän teki UNAM Pumasin paidassa 14 maalia. Meksikon maajoukkueessa Campos pelasi 130 ottelua. Hän pelasi sekä 1994 että 1998 MM-turnauksessa. Vuoden 2003 jälkeen hän on toiminut maajoukkueen apulaisvalmentajana. == Lähteet == Luokka:Meksikolaiset jalkapallomaalivahdit Luokka:Vuonna 1966 syntyneet Luokka:Elävät henkilöt
Iikka

Iikka on suomalainen etunimi. Nimen on Suomessa saanut vuoden 2019 loppuun mennessä 1 742 miestä ja alle kymmenen naista. Iikan nimipäivä on 19. joulukuuta. Iikka on peräisin nimestä Iisak.Kustaa Vilkuna, toim. Pirjo Mikkonen: Etunimet, s. 82, Otava 1990, ISBN 951-1-11370-4 Muita samankaltaisia nimiä ovat mm. Iiro ja Iisakki. == Tunnettuja Iikkoja == * Iikka Alingué, kolmiloikkaaja ja pituushyppääjä * Iikka Forss, näyttelijä * Iikka Haka, yritysjohtaja ja vuorineuvos * Iikka Heino, sulkapalloilija * Iikka Juura, jalkapalloilija * Iikka Kangasniemi, jääkiekkoilija * Iikka Kivi, stand up -koomikko * Iikka Korhonen, taloustieteilijä * Iikka Kronqvist, kirkkotutkija, Suomen kansallismuseon intendentti * Iikka Martas, arkkitehti * Iikka Mäki, koripalloilija * Iikka Niemelä, opettaja, tenorilaulaja ja toimittaja * Iikka Nurmonen, raviohjastaja ja -valmentaja * Iikka Savisalo, yritysjohtaja * Iikka Törnvall, jääkiekkoilija * Iikka Törrönen, koripalloilija * Iikka Vehkalahti, elokuvatuottaja ja dokumentaristi * Iikka Vuotila, kirjailija == Kuvitteellisia Iikkoja == * Iikka Kukkonen, Väinö Riikkilän kirjassa Iikka ja Vili ==Lähteet== Luokka:Etunimet
Diego Pisador

Diego Pisador (1509-1557) oli espanjalainen renessanssisäveltäjä ja vihuelisti. Hän julkaisi vuonna 1552 kirjan Libro de musica de vihuela eli musiikkia vihuelalle ja lauluäänelle. == Levytyksiä Pisadorin teoksista == Levy-yhtiö Naxos on julkaissut levytykset Pisadorin kappaleista Si la noche haze escura ja La mañana de San Juan. == Aiheesta muualla == * Teoksia IMSLP- projektissa * Diego Pisador Biography by Timothy Dickey Luokka:Espanjalaiset säveltäjät Luokka:Renessanssisäveltäjät
José Nasazzi

José Nasazzi (24. toukokuuta 1901 – 24. maaliskuuta 1968) oli uruguaylainen jalkapalloilija. Nasazzi oli Uruguayn maajoukkueen kapteeni ja puolustuksen johtohahmo. Hän johdatti joukkueen kultamitaliin 1924 ja 1928 kesäolympialaisissa sekä Copa Américan mestaruuteen 1923, 1924, 1926 ja 1935. Myös kautta aikain ensimmäisissä jalkapallon MM-kisoissa 1930 Uruguayssa Nasazzi toimi kotikisoissaan maailmanmestaruuden voittaneen maajoukkueensa kapteenina. == Lähteet == Luokka:Uruguaylaiset jalkapalloilijat Luokka:Uruguaylaiset olympiavoittajat Luokka:Jalkapallon maailmanmestarit Luokka:Vuonna 1901 syntyneet Luokka:Vuonna 1968 kuolleet Luokka:Seulonnan keskeiset artikkelit
Sa’id al-Uwairan

Sa’id al-Uwairan (s. 19. elokuuta 1967) on saudiarabialainen entinen jalkapalloilija, pelipaikaltaan hyökkääjä. ==Ura== Sa’id al-Uwairan pelasi Saudi-Arabian maajoukkueessa 50 ottelua, joissa teki 24 maalia. Erityisesti hänet muistetaan taitavasta yksilösuorituksestaan 1994 Yhdysvaltain MM- kisoissa Belgiaa vastaan, mikä on eräs MM-kisahistorian upeimpina pidetyistä maaleista. Ennen 1998 Ranskan MM-kisoja hän istui vuoden vankilassa jäätyään kiinni alkoholin käytöstä naisseurassa. Seuratasolla hän on pelannut riadilaisen al-Šababin riveissä. Vuonna 1994 hänet valittiin Aasian parhaaksi jalkapalloilijaksi. Luokka:Saudiarabialaiset jalkapalloilijat Luokka:Vuonna 1967 syntyneet Luokka:Elävät henkilöt
Klaus Barbie

Klaus Barbie, ”Lyonin teurastaja” (25. lokakuuta 1913 Godesberg, Preussi, Saksan keisarikunta – 25. syyskuuta 1991 Lyon, Ranska), oli natsisotarikollinen, joka myöhemmin osallistui huumekauppaan Etelä-Amerikassa. Hänellä oli SS-Hauptsturmführerin (kapteeni) arvo SS:ssä ja Gestapossa. Vuosina 1942–1944 hän toimi Lyonin Sicherheitspolizein ja SD:n komentajan (KdS) esikunnan IV toimiston eli Gestapon päällikkönä. Sodan jälkeen Barbie toimi Yhdysvaltain tiedustelupalvelun tehtävissä kommunistisia toimijoita vastaan Euroopassa. == Etelä-Amerikka == Vuonna 1955 hän pakeni Etelä- Amerikkaan, lopulta Boliviaan, jossa piilotellessaan käytti nimeä Klaus Altmann. Tuottoisan liiketoiminnan puutteessa hän vuonna 1980 osallistui Luis García Meza Tejadan ”kokaiinivallankaappaukseen”, jossa sotilasjuntta nousi korruptoituneen maan johtoon. == Kiinnijääminen == Ranskassa asuvat ”natsienmetsästäjät” Klarsfeldit tunnistivat hänet Boliviassa vuonna 1971. Barbie pidätettiin vuonna 1983 ja luovutettiin Ranskaan, jossa oikeudenkäynti häntä vastaan alkoi vuonna 1987. Barbie tuomittiin elinkautiseen vankeuteen rikoksista ihmiskuntaa vastaan. Hän kuoli leukemiaan vuonna 1991. Vuonna 1986 valmistunut elokuva Natsirikollinen (Nazi Hunter: The Beate Klarsfeld Story) kertoo Barbien kiinnijäämisestä, pääosassa Farrah Fawcett. == Lähteet == == Aiheesta muualla == Luokka:Gestapo Luokka:Lyonin historia Luokka:Sotarikoksista vankeuteen tuomitut Luokka:SS-sotilaat Luokka:Vuonna 1913 syntyneet Luokka:Vuonna 1991 kuolleet Luokka:Seulonnan keskeiset artikkelit
Fiatau Penitala Teo

Fiatau Penitala Teo (1911 – marraskuu 1998) oli Tuvalun ensimmäinen kenraalikuvernööri. Hän toimi virassa lokakuusta 1978 maaliskuuhun 1986. Hänen seuraajansa oli Tupua Leupena. Luokka:Tuvalun kenraalikuvernöörit Luokka:Vuonna 1911 syntyneet Luokka:Vuonna 1998 kuolleet
Clarence Seedorf

Clarence Clyde Seedorf (s. 1. huhtikuuta 1976 Paramaribo, Suriname) on alankomaalainen jalkapallovalmentaja ja entinen keskikenttäpelaaja. Elokuussa 2018 hänet nimitettiin Kamerunin jalkapallomaajoukkueen päävalmentajaksi. ==Ura== Seedorf oli jo teini-ikäisenä 1990-luvun puolivälissä Ajaxin runkopelaajia. Hän pelasi oikealla laidalla Ajaxin voittaessa Mestarien liigan vuonna 1995. Ajaxista hän siirtyi Sampdorian kautta Real Madridiin, missä oli joukkueen avainhahmoja mestaruusvuonna 1997, sekä voittaessaan joukkueen riveissä Mestarien liigan toisen kerran, 1998. Kaudella 1999–2000 hän siirtyi Realista Milanon Internazionaleen, ja sieltä parin kauden jälkeen paikallisvihollisen Milanin joukkueeseen, missä voitti Italian cup -mestaruuden sekä urallaan neljännen kerran Mestarien liigan vuonna 2007. Samana vuonna Milan voitti myös UEFA Super Cupin ja 2004 Serie A:n mestaruuden. 30\. kesäkuuta 2012 10 kauden ajan milanolaisjoukkuetta edustaneen Seedorfin ilmoitettiin siirtyvän seuraavaksi kaudeksi Brasiliaan, Botafogon joukkueeseen. Sopimus kattaa kaksi vuotta. Alankomaiden maajoukkueessa Seedorf on pelannut yli kahdeksankymmentä ottelua ja tehnyt 11 maalia. Marco van Bastenin valmentajakaudella Seedorf jäi aluksi maajoukkueringin ulkopuolelle, mutta vakiinnutti hyvien peliesitysten myötä paikkansa uudelleen. Seedorf lopetti maajoukkueuransa vuonna 2008. Pelaajauransa Seedorf lopetti 37-vuotiaana tammikuussa 2014, kun AC Milan palkkasi hänet päävalmentajaksi. Seedorf ei juurikaan saanut Milanin peliesityksiä kohenemaan ja joukkue jäi lopulta liigassa kahdeksanneksi ja europelien ulkopuolelle. Seurajohto erotti Seedorfin kesäkuun alussa. Heinäkuussa 2016 Seedorfin valmennusura jatkui Kiinan ykkösliigassa Shenzhenin päävalmentajana. Seedorf ei onnistunut luotsaamaan Shenzheniä Kiinan pääsarjaan ja sai kauden jälkeen tehdä tilaa Sven-Göran Erikssonille. Helmikuussa 2018 Seedorfista tuli Primera Divisiónin putoamiskamppailuun juuttuneen Deportivo de La Coruñan päävalmentaja. Pesti kesti kolme kuukautta. Elokuussa 2018 Seedorf kutsuttiin valmentamaan Kamerunin maajoukkuettahttps://yle.fi/urheilu/3-10338321?origin=rss ==Saavutukset== ===AFC Ajax=== * Eredivisie: 1993–1994, 1994–1995 * Alankomaiden cup: 1993 * Alankomaiden supercup: 1993–1994, 1994–1995 * Mestarien liigan voitto: 1994–1995 ===Real Madrid=== * Espanjan mestaruus: 1996–1997 * Espanjan supercup: 1997–1998 * Mestarien liigan voitto: 1997–1998 * Intercontinental Cup: 1998–1999 ===AC Milan=== * Italian mestaruus: 2003–2004, 2010–2011 * Italian cup: 2002–2003 * Italian supercup: 2004 * Mestarien liigan voitto: 2002–2003, 2006–2007 * UEFA Super Cup: 2003, 2007 * Jalkapallon seurajoukkueiden maailmanmestaruuskilpailut: 2007 Seedorf on Pelén laatimalla FIFA 100 -listalla maailman parhaista jalkapalloilijoista. == Lähteet == Luokka:Alankomaalaiset jalkapalloilijat Luokka:FIFA 100 Luokka:Vuonna 1976 syntyneet Luokka:Elävät henkilöt
Luis García Meza Tejada

Kenraali Luis García Meza Tejada (8. elokuuta 1932 – 29. huhtikuuta 2018)Confirman la muerte de García Meza tras sufrir cuarto ataque cardíaco oli hetken aikaa Bolivian presidentti. Hän otti vallan vuonna 1980 väliaikaiselta presidentiltä Lidia Gueiler Tejadalta niin sanotussa kokaiinivallankaappauksessa 17. heinäkuuta entisen SS-upseerin Klaus Barbien ja italialaisen terroristin Stefano Delle Chiaien tuella. García Mezan lyhytaikainen hallinto kaatui jo 1981. Tänä aikana se tuli tunnetuksi autokraattisuudesta ja korruptoituneisuudestaan. Hallitus rahoitti itseään huumekaupalla ja kukisti opposition salamurhilla ja vangitsemisilla. García Meza tuomittiin 1993 30-vuotiseen vankeuteen ihmisoikeusrikoksista. Mezan vankilaoloista nousi Boliviassa häly maaliskuussa 2010. Hänellä oli sellin sijaan asunto, jossa oli kuntosali, sauna, grilli sekä yksityinen puhelin. ==Lähteet== Luokka:Bolivian presidentit Luokka:Bolivialaiset kenraalit Luokka:Vuonna 1932 syntyneet Luokka:Vuonna 2018 kuolleet